KAIŠIADORIŲ RAJONO SAVIVALDYBĖS ADMINISTRACIJOS LYGIŲ GALIMYBIŲ 2024–2026 METŲ VEIKSMŲ PLANO PRIEMONIŲ ĮGYVENDINIMO 2025 M. ATASKAITA
      Atsakingas vykdytojas: Kaišiadorių rajono savivaldybės administracijos Civilinės metrikacijos ir archyvo skyrius
	Eil. Nr.
	Tikslas
	Uždavinys
	Priemonė
	Terminas
	Įgyvendinimo terminas
	Rezultatai

	1.
	1. Siekti, kad Savivaldybės administracijos darbuotojai (moterys ir vyrai) turėtų lygias galimybes dalyvauti socialiniame ir ekonominiame gyvenime.
	1.1. Sudaryti Savivaldybės administracijos darbuotojams palankias sąlygas derinti šeimos įsipareigojimus ir darbą.
	1.1.1. Supažindinti naujai priimtus darbuotojus apie galimas darbo ir asmeninio gyvenimo derinimo priemones.
	Nuolat
	Nuolat
	2025 m. priimta 21 (iš jų 5 sezoniniams darbui) darbuotojas. Visi naujai priimti darbuotojai supažindinti su informacija apie Savivaldybės administracijoje patvirtintas tvarkas, akcentuojant galimas darbo ir asmeninio gyvenimo derinimo priemones.

	
	
	
	1.1.2. Sudaryti galimybes Savivaldybės administracijos darbuotojams dirbti nuotoliniu būdu, pasinaudoti papildomomis poilsio dienomis.
	Nuolat
	Nuolat
	Darbuotojams, kurių funkcijos gali būti atliekamos nuotoliniu būdu, sudaryta galimybė dirbti nuotoliniu būdu ir pasinaudoti papildomomis poilsio dienomis. 2025 m. dirbti nuotoliniu būdu pateikta 75 prašymų. Visi prašymai patenkinti. Papildomomis poilsio dienomis pasinaudojo visi darbuotojai turintys teisę į šias dienas.

	2.
	2. Diegti priemones, kuriančias saugią darbo aplinką ir užtikrinančias diskriminacijos ir priekabiavimo prevenciją.
	2.1. Diegti priemones, kuriančias saugią darbo aplinką ir užtikrinančias diskriminacijos ir priekabiavimo prevenciją.
	2.1.1. Nagrinėti pateiktus anoniminius pranešimus dėl patirtos diskriminacijos, priekabiavimo, lygių galimybių, lyčių lygybės ir įvairovės principų pažeidimų.
	Nuolat
	Nuolat
	Pranešimų 2025 m. negauta.

	3.
	3. Užtikrinti lyčių lygybę darbuotojų atrankose.
	3.1. Tobulinti lyčių lygybės integraciją darbuotojų atrankose.
	3.1.1. Užtikrinti, kad darbuotojų paieškos skelbimai būtų nediskriminuojantys lyties pagrindu, nesiremtų lyčių stereotipais, kad būtų nurodomi tik objektyvūs ir neutralūs profesiniai kriterijai ir įtraukiamos tik būtinos darbui atlikti dalykinės savybės ir įgūdžiai.
	Nuolat
	Nuolat
	Visi darbuotojų paieškos skelbimai 2025 m. buvo formuluojami nediskriminuojant lyties pagrindu. Skelbimuose nurodyti objektyvūs ir neutralūs profesiniai kriterijai, įtrauktos tik būtinos darbui atlikti dalykinės savybės ir įgūdžiai. Užtikrinti vienodi atrankos kriterijai ir sąlygos visiems kandidatams.

	4.
	4. Stiprinti lyčių lygybės bei lygių galimybių, įvairovės skatinimo politiką Savivaldybės administracijoje.
	4.1 Lyčių lygybės, lygių galimybių, įvairovės skatinimo politiką identifikuoti kaip vieną iš Savivaldybės administracijos veiklos prioritetų ir įtraukti į strateginius plėtros dokumentus.
	4.1.1. Strateginiuose plėtros dokumentuose formuluodama atskirų sričių  (švietimo, sveikatos...) strateginius tikslus, uždavinius, vadovaujasi  lygių galimybių, įvairovės skatinimo politikos priemonėmis.
	2025-2026
	2025
	2025 m. lygių galimybių principai buvo integruojami į švietimo, sveikatos ir socialinės apsaugos priemones, susijusias su paslaugų prieinamumo didinimu skirtingų poreikių gyventojams. Švietimo srityje tęsiamas projektas „Ugdymo prieinamumo didinimas ir plėtojimas Kaišiadorių rajono savivaldybėje“, taip pat pradėtas įgyvendinti projektas „Visos dienos mokyklos paslaugų prieinamumo didinimas Kaišiadorių ir Kėdainių rajono savivaldybėse“, orientuotas į popamokinio užimtumo, ugdymo ir švietimo pagalbos paslaugų prieinamumą įvairių poreikių mokiniams.
Sveikatos srityje įgyvendintas mobilios komandos aprūpinimo įranga ir transporto priemone projektas, skirtas ambulatorinių slaugos paslaugų namuose teikimui. Socialinės apsaugos srityje vykdytos socialinio ir apsaugoto būsto, socialinių dirbtuvių bei būsto pritaikymo asmenims su negalia priemonės.

	5.
	7. Gilinti Savivaldybės administracijos darbuotojų ir visuomenės žinias lygių galimybių, lyčių lygybės ir įvairovės srityse.
	7.1 Skleisti ir nuolat atnaujinti informaciją apie lygias galimybes, lyčių lygybę ir įvairovę Savivaldybės interneto svetainėje, socialiniuose tinkluose.
	7.1.1. Didinti informacijos sklaidą lygių galimybių, lyčių lygybės, įvairovės klausimais.
	Nuolat
	Nuolat
	2025 m. paskelbti du straipsniai lygių galimybių, lyčių lygybės, nediskriminavimo, įvairovės temomis.

	
	
	
	7.1.2. Organizuoti renginius, mokinių, jaunimo konsultacijas karjeros, profesinio orientavimo klausimais, paneigiant visuomenėje egzistuojančius lyčių stereotipus.
	2025-2026
	2025
	2025 m. vyko darbdavių mugė mokiniams, kurios metu akcentuota, kad profesijos neturi lyties. Taip pat suorganizuotos 5 karjeros pamokos gimnazijose, vykdyta jaunimo vasaros užimtumo ir integracijos į darbo rinką programa – joje dalyvavo 10 įmonių ir įdarbinta 14 jaunuolių. Mokinių įsitraukimą papildomai stiprino mokinių dalyvaujamasis biudžetas, kurį įgyvendino 7 mokyklos. Šios veiklos prisidėjo prie jaunimo profesinio orientavimo, lyčių stereotipų mažinimo profesijų pasirinkimo srityje ir aktyvesnio jaunimo dalyvavimo stiprinimo.

	6.
	8. Vykdyti lygių galimybių veiksmų plano priemonių įgyvendinimo stebėseną, peržiūrėti priemones ir reikalui esant jas pakoreguoti ar papildyti.
	8.1 Informuoti apie Savivaldybės administracijos lygių galimybių veiksmų plano priemonių įgyvendinimo rezultatus.
	8.1.1. Įvertinti lygių galimybių veiksmų plano priemonių įgyvendinimo rezultatus ir paskelbti informaciją savivaldybės interneto svetainėje.
	2025-2026
	2025
	Atliktas lygių galimybių veiksmų plano priemonių įgyvendinimo vertinimas, informacija paskelbta Savivaldybės interneto svetainėje.




